શહેરના મવડી વિસ્તારની સરદાર પટેલ કલ્ચરલ ફાઉન્ડેશનનાં પ્રમુખ વલ્લભભાઈ સતાણી અને ઉપપ્રમુખ ઝવેરભાઈ બુધેલીયાનાં નામ તથા તેમના ફોટા સાથે એક ઓડિયો કલીપ વહેતી થઇ છે. જેમાં આ બંને હોદ્દેદારો ખોડલધામ સંસ્થા સહિત પાટીદાર સમાજ માટે પણ અશોભનીય વિધાનો કહી રહ્યા છે. જેને લઈને સમગ્ર પાટીદાર સમાજમાં ખળભળાટ મચી ગયો છે. આ ઓડિયો કલીપમાં સરકારી નોકરી મેળવવા માટે મથતી વિદ્યાર્થીનીઓ સાથે સરદાર પટેલ કલ્ચરલ ફાઉન્ડેશનનાં પ્રમુખ ઉપ-પ્રમુખની વાતચીત રેકોર્ડ થઇ હોવાનું જણાઈ રહ્યું છે.